**Dual Pixel RAW**

Hver enkelt av EOS 5D Mark IVs 30 millioner piksler består av to fotodioder som kan brukes sammen eller individuelt. Med denne teknologien er det mulig å opprette Dual Pixel RAW-filer som inneholder to bilder tatt med ørliten forskjell i synsvinkel. Når bildene så etterbehandles i Digital Photo Professional-programmet, er mulig å utføre tre typer unike justeringer takket være Dual Pixel RAW-formatet. Du kan gjøre mikrojusteringer i skarpheten, noe som er svært nyttig til finjustering av portrettbilder. Videre er det mulig å justere områder med høylys som ikke er fokus, slik at de samsvarer bedre med elementene som er i fokus, og det er mulig å bruke skyggereduksjon til å redusere forekomsten av for eksempel reflekser.

**Digital Lens Optimizer**

Canons Digital Lens Optimizer-teknologi som tidligere kun var tilgjengelig ved behandling av RAW-filer i kameraet, kan nå brukes på JPEG-filer i opptaksøyeblikket. Digital Lens Optimizer-teknologien bruker den optiske konstruksjonen til å korrigere ulike linseavvik (aberrasjoner), diffraksjon samt lavere oppløsning som skyldes lowpass-filteret.

**IPTC**

IPTC (International Press and Tele Communication) er en standard for opptak av informasjon med bilder. På EOS 5D Mark IV er det mulig å laste inn en IPTC-mal opprettet i et populært program som Photo Mechanic eller EOS Utility, i kameraet. IPTC-dataene bygges så automatisk inn som en XMP-fil når bildet tas, og denne XMP-filen kan leses av alle moderne bilderedigeringsprogrammer. Dette er ekstremt viktig i produksjonsmiljøer med høyt tempo, for eksempel nyhets- og sportsreportasjer, siden man da slipper å bruke tid på å legge til disse dataene senere.